S-3301/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 22. júní 2021, á hendur I-kk-þgf P-kk-þgf E-kk-þgf, kt. [...], [...], [...], fyrir fíkniefnalagabrot með því að hafa þann 4. mars 2019 haft í vörslum sínum 443,03 grömm af hassi í sölu- og dreifingarskyni sem uppgötvað var af hálfu tollvarða er voru við eftirlit á Reykjavíkurflugvelli. Fíkniefnin voru geymd innanklæða og nánar tiltekið límd á kvið ákærða sem ætlaði sér að flytja fíkniefnin til Nuuk í Grænlandi en hann var á leið í flug er afskipti voru höfð af honum. Lögregla var í kjölfarið kölluð til sem haldlagði fíkniefnin og handtók ákærða.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2001.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 443,03 grömmum af hassi samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 15. júní 2021, á ákærði að baki langan sakarferil sem samkvæmt vottorðinu nær aftur til ársins 2007. Ákærði hefur frá árinu 2007 hlotið 5 refsidóma fyrir m. a. líkamsárásir, þjófnað, umferðarlagabrot, manndrápstilraun og fíkniefnalagabrot, og fjórum sinnum verið gerð sektarrefsing vegna umferðar- og fíkniefnalagabrota nú síðast með lögreglustjórasátt 10. mars 2017 þar sem ákærða var gert að greiða sekt fyrir vörslur fíkniefna.

Með hliðsjón af framangreindu, sakarefni málsins og að því virtu að ákærði hefur gengist greiðlega við broti sínu þykir refsing ákærða hæfilega ákveðin fangelsi í tvománuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 443,03 grömm af hassi, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 94.240 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-kk-nf P-kk-nf E-kk-nf, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 443,03 grömm af hassi.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 94.240 krónur.

S-kk-nf G-kk-nf